[{"text_idx": "#000033", "text": "Pan ddarllenais hynny am y tro cyntaf \u2013 mewn erthygl gan y newyddiadurwraig Carolyn Hitt \u2013 cymaint oedd fy syndod hyd nes i fi benderfynu ymchwilio i\u2019r mater. Cefais sioc gan yr hyn a ganfu\u0302m. Nid y diffyg cerfluniau oedd yr unig broblem: roedd hefyd yn anodd hyd yn oed dod o hyd i straeon menywod a \u2018gyflawnodd\u2019 rywbeth. Roedd petai\u2019n cael ei gymryd yn ganiataol, os nad ystyriwyd bod unrhyw fenyw yn haeddu cerflun, y rheswm syml dros hynny yw am nad oes unrhyw fenyw sy\u2019n werth ei dathlu."}, {"text_idx": "#000034", "text": "Yn arwyddocaol ddigon, pan luniodd Monumental Welsh Women restr o gant o fenywod sydd wedi cael effaith sylweddol ar draws ystod o feysydd, o wleidyddiaeth a\u2019r celfyddydau i feddyginiaeth a phensaerni\u0308aeth, yn o\u0302l rhai pobl, roedd y menywod ar ein rhestr \u201cbraidd yn astrus\u201d! Rhaid i ni eu hamlygu\u2019n union am eu bod yn astrus \u2013 am nad yw eu cyflawniadau wedi\u2019u cofnodi na\u2019u cydnabod yn briodol."}, {"text_idx": "#000035", "text": "Mae angen cerfluniau o fenywod amlwg arnom ni fel bod merched (a bechgyn) yn meddu ar ddelweddau bob dydd o fenywod llwyddiannus ac ysbrydoledig, sy\u2019n rhan annatod o\u2019u milltir sgwa\u0302r."}, {"text_idx": "#000037", "text": "Unwaith bod gennym gerfluniau o fenywod ledled Cymru sydd wedi cyflawni pethau anhygoel, fydd ddim rhaid i ni so\u0302n am y ffaith mai menywod ydynt; yn hytrach cawn, yn syml, ein hysbrydoli gan eu cyflawniadau, a chydnabod eu cyfraniadau i Gymru a\u2019r byd."}]